b'\n_START_ARTICLE_\nArgonavti\n_START_PARAGRAPH_\nArgonavti (starogr\xc5\xa1ko: \xce\x91\xcf\x81\xce\xb3\xce\xbf\xce\xbd\xce\xb1\xcf\x8d\xcf\x84\xce\xb1\xce\xb9) so bili v gr\xc5\xa1ki mitologiji skupina junakov, ki so v \xc4\x8dasu pred trojansko vojno na ladji Argo (od tod tudi ime Argo-navti) spremljali Jazona na otok Kolhido, kjer je bilo spravljeno zlato runo. Ladja Argo se je imenovala po njenem graditelju, Argusu._NEWLINE_Argonavti po Pliniju potujejo tudi \xc4\x8dez obmo\xc4\x8dje Slovenije. V begu pred zasledovalci namre\xc4\x8d zaplujejo v reko Donavo. Pot jih vodi po Savi in Ljubljanici. Tako pre\xc4\x8dkajo obmo\xc4\x8dje Ljubljane (Emona) in Vrhnike (Nauportus). Ladjo nato po suhem prenesejo do Jadranskega morja in nadaljujejo pot v Gr\xc4\x8dijo._NEWLINE_V ljubljanskem mo\xc4\x8dvirju Jazon premaga zmaja. Zgodba o argonavtih, natan\xc4\x8dneje o Jazonu in zmaju se smatra kot ena izmed legend o nastanku Ljubljane in slu\xc5\xbei kot morebitna razlaga o zmaju kot simbolu mesta._NEWLINE_Zgodba o Argonavtih je tako navdihnila grb Vrhnike, morebiti pa tudi Ljubljanskega.'